הקוראן המבורך סורה 99 (תרגום דאר אלסלאם)


סורה 99: א-זלזלה (הזעזוע)

בשם אללה הרחמן הרחום

1 כאשר תזועזע האדמה ברעידתה,

2 ותוציא האדמה את מטמוניה הכבדים.

3 ויגיד האדם: "מה יש לה”?

4 ביום ההוא היא תגיד את החדשות שלה,

5 מפני שכך ריבונך השרה לה.

6 ביום ההוא ייפרדו בני האדם לקבוצות, כדי לראות את מעשיהם.

7 הן, מי שיעשה חסד כמשקל גרגר, יחזהו.

8 הן, מי שיעשה רשע כמשקל גרגר, יחזהו.

הקוראן סורה 99
הקוראן המבורך (תרגום דאר אלסלאם)